《拟古乐府五首同石闾作 其四 燕歌行》
清代·李锴

韨中年少轻去留，爱骑白马锦傅韝。鸣珂朝驱平乐观，趿履夜傅倡家楼。

买醉徵歌取快意，按板不正红裙愁。平生豪侠一二数，腰间敢佩双吴钩。

丈夫沈滞不若死，年过三十羞封侯。抱关屠狗何为者，笑汝悠悠蚤白头。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。